 חזר: כתב הט''ז ה''ה באיזמל שמל בשבת היה בה''ש מוקצה מחמת חסרון כיס כמו סכין של סופרים דאדם מקפיד הרבה שלא להשתמש באותו איזמל מידי אחרינא שלא יתקלקל וכ''ש שאין אוכל עמו דהוא נגד טבע בן אדם ע''כ אע''פ שעומד למחר במלאכת מילה מ''מ אחר גמר צורך שלו חוזר לאיסור טלטול של בה''ש ע''כ יצניעו באותו חדר שהוא מל שם וכ''כ מהרי''ל ועיין בי''ד סי' רס''ו אבל הב''ח סי' ש''ח מתיר לטלטלו וכ''כ מהרש''ל והמ''א בסי' של''א ס''ק ה' האריך בדבר זה ומסיים לכן יש להחמיר שלא יניחנו מידו עד שיוליכנו לביתו דכל מוקצה שהוא בידו מטלטלו לאיזה מקום שירצה ע''ש ועיין בספר בית יעקב סי' ק''ב: